Somugru valodas

Somugru valodas ir valodu saime, kas ir radniecīga samodiešu valodām (ņencu u.c.) un kopā ar tām pieder pie urāliešu valodu virssaimes. 
Visām somugru valodām ir tipoloģiskas līdzības. Tās pieder pie aglutinatīvajām valodām, jo locījumi tiek veidoti ar piedēkļu, nevis ar prepozīciju (kā, piemēram, ģermāņu valodās) palīdzību. Tāpat tām nav vīriešu un sieviešu dzimtes vārdu un abu dzimumu apzīmēšanai tiek lietots viens vārds, proti "viņš" un "viņa" vietā somi saka hän, igauņi tema, bet ungāri ő.

 Klasifikācija 
Somugru valodu saimē ietilpst šādas valodu grupas un valodas:
 Baltijas somu valodu grupa (ietilpst lībiešu, igauņu, votu, somu, ižoru, karēļu, vepsu valoda);
 sāmu valodu grupa;
 Volgas valodu grupa (ietilpst mordviešu valodas un mariešu valoda);
 Permas valodu grupa (ietilpst komiešu valoda un udmurtu valoda);
 ugru valodu grupa (ietilpst Obas ugru valodas — hantu un mansu; ungāru valoda).

 Kopīgie vārdi 
Ir izpētīts, ka tikai apmēram 200 vārdi visās somugru valodās ir ar kopīgu cilmi, no tiem vismaz 55 vārdi attiecas uz zivīm un to ķeršanu, 33 attiecas uz medīšanu, 31 uz darbarīkiem, 26 uz būvēšanu, 18 uz klimatu, 17 uz augiem, 12 uz ziemeļbriežiem, 11 uz apģērbu, 11 uz reliģiju, 4 uz sabiedrību un tikai 3 uz tirgošanos.

 Skaitļu vārdi somugru valodās 
Tikai skaitļa vardi no viens līdz seši ir kopīgas izcelsmes visās somugru valodās. Skaitļi "septiņi" (seitsemän, seitse, seis), "simts" un "tūkstotis" Baltijas jūras somu valodās ir aizgūti no indoeiropiešu valodām. 
 Somu Igauņu Lībiešu Votu Vepsu Karēļu Ziemeļsāmu Skoltsāmu Mariešu Erzju Mokšu Komiešu Udmurtu Mansu Hantu Ungāru1yksiüksikšühsiüsyksioktaõhttиктевейкефкяöтикодыкакваитegy2kaksikakskakškahsikakskakšiguoktekue´httкоктыткавтокафтакыккыккитыгкатынkettő3kolmekolmkuolmkõlmõkuomekolmigolbmakoummкумытколмоколмакуимкуинхурумхутымhárom4neljänelinēļanellänellnellänjealljenelljнылытнилениленёльнильниланятыnégy5viisiviisvīžviizvižviisivihttavittвизытветесьветевитвитьатветöt6kuusikuuskūžkuuzkuzkuušiguhttakuttкудыткотокотаквайткуатьхотхутhat7seitsemänseitseseisseitseeseiččemešeiččemenčiežačiččâmшымытсисемсисемсизимсизьымсаттапытhét8kahdeksankaheksakōdõkskahõsaakahesakahekšangavccikääu´cкандашекавксокафксакöкъямыстямызнёлловнювтыnyolc9yhdeksänüheksaīdõksühesääühesayhekšänovcciååu´cиндешевейксэвейхксаöкмысукмысонтэлловйиряңkilenc10kymmenenkümmekimčümmeekümnekymmenenlogilååiлукеменькемоньдасдасловяңtíz100satasadasadasadāsatasatačuođičue´đшÿдöсядосяжасесюсатсотszáz1.000tuhattuhattūontõtuhattuhattuhatduhátdohatтÿжемтёжатёжяньсюрссюрссотэр...ezer

 Ārējās saites 

 Somugristika. / Valodniecība. Latvijas Universitātes raksti, 708. sējums. - Latvijas Universitāte, Rīga, 2006 (.pdf)